Çalakîya Sêmalka ya ke semedê girewtişê cenazayanê gerîlayan êyê ke hetê PKDyî ra ameyî şehîdkerdene û destsernayene yena kerdene menga çarine de ya.
Hemserekê Yewîya Kedkaranê Dirbêsîyê Ehmed Mehmûdo ke semedê paştîdayîşî tewrê çalakîye bi vat heme yewîye û sendîkayî paştî danê çalakîye. Mehmûdî ard ziwan ke PDK herinda dayîşê cenazayan de berê sînorî qefilnayî û vat ê heta girewtişê cenazayan do çalakîye rê dewam bikerê.  Babîyê Elî Eboyî (Dilbirîn Baz) yo ke 2017 de Reqa de şehîd bi, Hesen Eboyî zî vat şarê Rojawanî Başûr de xeylêk şehîdî dayî û semedê fedakarîyanê neweyan zî amade yo. Eboyî vera PDKyî hersê xo ard ziwan û vat:  ''PDK vano qey bi girewtişê Beran şarî vêşan verdeno û ci rê waştişê xo dano kerdene  la şarê Rojawanî heqanê xo canêvedeno. Ambargo ma rê tesîr nêkeno. Ma do têkoşîn bikerê û heta girewtişê cenazayan çalakîya bidomnê.''
